Jy koop nie voertuig- en diepsiklusbatterye vir kleingeld nie, en as hulle jou onverwags in die steek laat, kan dit groot moeilikheid veroorsaak. Só pas jy hulle mooi op.
As jy nie ’n geseëlde battery het nie, gaan die elektrolietvlak gereeld na en vul dit op met gedistilleerde water – die meeste diensstasies hou dit gratis aan.
Herlaai jou batterye dadelik na ’n ekspedisie en moet hulle nie vir ’n lang tydperk ongelaai laat nie. As jy dit moet stoor, gaan dit ten minste elke drie maande na en herlaai indien nodig.
Batterye kan baie skade aan die omgewing aanrig. Moet nooit ’n battery weggooi nie – herwin dit deur dit in te gee as jy ’n nuwe battery koop. Volgens wet kry jy ’n deposito daarvoor.
’n Speelse knyp aan die boud hier; drukkies en soentjies daar – en dit sommer in die openbaar. Kyk ’n mens die openlike gekafoefel tussen Zara en Mike Tindall so, wonder ’n mens nogal wat die Britse koningin van haar kleindogter se gedrag dink.
Sy is immers doodtevrede daarmee om maar die 18de aanspraakmaker op die troon te wees, en sy kan met ’n bietjie meer as haar neefs en niggies wegkom.
Met haar geboorte het haar ouers, prinses Anne en Mark Phillips, die wenkbroue laat lig toe hulle die koningin se aanbod van die hand wys om vir hul kind ’n koninklike titel te gee.
Maar Zara is bly haar ouers het voet by stuk gehou. “Ons kon ’n effens normaler opvoeding kry,” het sy voorheen in ’n onderhoud gesê.
“Sodra jy ’n titel het, is dit baie moeilik om daarvan weg te kom. Ek is so bly albei my ouers het besluit om nie die titel te gebruik nie, en ons het grootgeword en al die dinge gedoen wat dit ons die geleentheid gegee het om te doen.”
Danksy haar niekoninklike status kon sy ’n suksesvolle ruiterloopbaan hê. As lid van Brittanje se driefaseruiterspan het sy in 2012 ’n silwermedalje op die Olimpiese Spele in Londen gewen.
“Sulke gebare sê: ‘Weet jy, ek dink jy is wonderlik – en ek is hier vir jou. Altyd.’ Dis wat ek in die Tindalls se lyftaal lees. Die man is duidelik steeds dol oor sy vrou, en sy oor hom,” skryf sy in ’n rubriek in die dagblad Daily Mail.
En dis nou maar seker: Al is die Tindalls so ryk en bevoorreg, het hulle hul aandeel swaarkry beleef. Skaars weke ná hul troue in 2011 moes Mike bontstaan met ’n verduideliking nadat hy afgeneem is toe hy ’n onbekende blondine in ’n kroeg in Nieu-Seeland betas en soen terwyl hy Engeland in hul Wêreldbekerveldtog aangevoer het.
Ten spyte van die vernederende skandaal het Zara by haar man gestaan en het hulle baba Mia ’n paar jaar later verwelkom. Die tweede wagtyd vir die ooievaar het nie glad verloop nie.
Zara het twee traumatiese miskrame beleef. Die eerste een was op Oukersaand in 2016 toe sy vier maande swanger was. “Dit was ’n tyd toe my familie na vore gekom en ek hulle nodig gehad het. Ek moes voortgaan om die baba te kry, want ek was so ver swanger,” het sy in ’n onlangse onderhoud onthul.
’n Paar maande later het sy weer swanger geraak en ’n tweede miskraam gehad, maar dié een het al vroeg gebeur. “Jy moet ’n tydperk deurmaak waarin jy nie daaroor praat nie, want dis te rou, maar soos met alles is tyd ’n goeie geneser,” sê sy.
Gelukkig is baba Lena toe op 18 Junie gebore, gesond en alte oulik. Dis duidelik die Tindalls geniet deesdae die lewe en dat hulle dinge soos ’n gewone gesin doen.